47. ΝΟΜΟΣ υπ’ αριθ. 1908 της 25 Σεπτ./3 Οκτ. 1944 Περί εγκρίσεως συνάψεως συμβάσεων μετά της Α.Τ.Ε. δια την χρηματοδότησιν της Κ.Ε.Π.Ε.Σ. Εκυρώθη δια της υπ’ αριθ. 256/1946 πράξεως Υπουργ. Συμβουλίου. Άρθρ.1.-1.Εξουσιοδοτούνται οι Υπουργοί των Οικονομικών και Γεωργίας, ως εκπροσωπούντες εν προκειμένω το Ελληνικόν Δημόσιον, να υπογράψουν μετά της Αγροτικής Τραπέζης της Ελλάδος τας συμβάσεις χρηματοδοτήσεως των δια των Νόμων 231/1943 και 1469/1944 ανατιθεμένων και δι’ οιωνδήποτε μεταγενεστέρων νόμων ανατεθησομένων εις την Κεντρικήν Επιτροπήν Προστασίας Εγχωρίου Σιτοπαραγωγής (Κ.Ε.Π.Ε.Σ.) εργασιών και σκοπών. 2.Δια των συμβάσεων τούτων καθορίζονται εν λεπτομερεία οι όροι υφ’ ους η Αγροτική Τράπεζα της Ελλάδος θα διεξαγάγη τας εν λόγω χρηματοδοτήσεις ήτοι ο τρόπος πληρωμής των δικαιούχων, τα δικαιώματα (τόκοι, προμήθειαι κλπ.) της χρηματοδοτούσης Τραπέζης, η ατέλεια ή μη των πληρωμών και πάντα εν γένει τα ζητήματα τα σχετιζόμενα  με την κανονικήν και  ταχείαν εκτέλεσιν της συγκεντρώσεως και εξαγοράς των υπό της Κ.Ε.Π.Ε.Σ. διαχειριζομένων προϊόντων. Σελ. 205 Αγροτική Τράπεζα 12.Θ.ζ.42α-47 3.Δια των αυτών συμβάσεων το Ελληνικόν Δημόσιον θα υπόσχεται, θ’ αναλαμβάνη και θα εγγυάται προς την Αγροτικήν Τράπεζαν της Ελλάδος την κατά την συμφωνηθησομένην λήξιν εκάστης συμβάσεως και άνευ άλλης οχλήσεως καταβολήν υπό του Δημοσίου προς την εν λόγω Τράπεζαν παντός υπολοίπου χρηματικού ποσού ή άλλης απαιτήσεως ταύτης προκυπτούσης εκ της εκτελέσεως υπ’ αυτής των ως είρηται συμβάσεων χρηματοδοτήσεως. Άρθρ.2.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 